
ΔΕΛΤΙΟ ΤΥΠΟΥ

Παρουσίαση του λογοτεχνικού έργου

του Κυριάκου Δημητρίου

στο Σπίτι της Κύπρου

Το Σπίτι της Κύπρου και οι εκδόσεις Πορεία και Σμίλη, με τη στήριξη του Υφυπουργείου Πολιτισμού Κύπρου, διοργανώνουν, τη Δευτέρα 8 Μαΐου 2023 και ώρα 19:00, στο Σπίτι της Κύπρου (Ξενοφώντος 2Α, Σύνταγμα), την παρουσίαση του λογοτεχνικού έργου του Κυριάκου Δημητρίου.
Τὸ Χειρόγραφο (2016)

Τρεῖς μῆνες καὶ μιὰ μέρα (2016)

Ἄνθρωποι στὸ βαγόνι (διηγήματα, 2016)

Τὸ Κῶμα (2017)

Ἰμμάνουελ (2018)

Τὰ μάτια τοῦ λύκου καὶ ἄλλες μικρὲς ἱστορίες (διηγήματα, 2018)

Ἀθέατη Πολιτεία (2018)

2-5 Μετὰ μεσημβρία (2019)

Μαῦρος Παγετώνας - Παράσταση (2020)

Δυτικὰ τῆς Φαντασίας (2021)

Για το έργο του θα μιλήσουν ο ποιητής, κριτικός λογοτεχνίας, Γιώργος Ρούσκας, η  φιλόλογος, συγγραφέας, Ευσταθία Δήμου, η ποιήτρια, πεζογράφος, κριτικός λογοτεχνίας, Λίλια Τσούβα και η ποιήτρια, Ελευθερία Θάνογλου. 

Θα ακολουθήσει αντιφώνηση από τον συγγραφέα.
---------------------------------------------------------------------
Ο Κυριάκος Δημητρίου είναι Τακτικό Μέλος της Κυπριακής Ακαδημίας Επιστημών, Γραμμάτων και Τεχνών, πρόεδρος της Τάξης των Γραμμάτων και Τεχνών και Καθηγητής στην Ιστορία των Ιδεών στο Πανεπιστήμιο Κύπρου. Είναι συγγραφέας πολλών μελετών, βιβλίων και άρθρων, ξενόγλωσσων και ελληνικών, στο πεδίο της ερμηνευτικής πρόσληψης της ελληνορωμαϊκής αρχαιότητας και της νεότερης διανοητικής ιστορίας, όπως επίσης επιμελητής επιστημονικών περιοδικών, συλλογικών τόμων, και φιλοσοφικών σειρών. Πρόσφατα βιβλία του είναι: Νεότερη Πολιτική Φιλοσοφία: από τον Μακιαβέλλι στον Ρουσσώ (Επίκεντρο, 2021), Studies on the Reception of Plato and Greek Political Thought in Victorian Britain (Routledge, 2019), K. Demetriou & Rosanna Lauriola, ed., Brill’s Companion to the Reception of Sophocles (Brill Academic Publishers, 2017). Helen Roche & K. Demetriou, Brill’s Companion to the Classics, Fascist Italy and Nazi Germany (Brill, 2017).

Σύνδεσμος παρακολούθησης: https://diavlos.grnet.gr/room/1607?eventid=14254

